**2.pielikums**

**Rīgas brīvostas pārvaldes Mārketinga stratēģijas 2024-2026. gada izstrādes stratēģiskās pētniecības un konsultāciju pakalpojums**

**Apraksts**

Rīgas brīvostas pārvalde (turpmāk – Pasūtītājs) uzaicina komersantus iesniegt savus piedāvājumus piegādātāju izvēles procedūrai Rīgas brīvostas pārvaldes Mārketinga stratēģijas 2024-2026. gada stratēģiskās pētniecības un konsultāciju pakalpojumam, atbilstoši šādām prasībām:

1. Iepirkuma priekšmets: Rīgas brīvostas pārvaldes Mārketinga stratēģijas 2024-2026. gada izstrādes pētnieciskās un stratēģijas daļas konsultācijas atbilstoši Tehniskajā specifikācijā norādītajām pakalpojuma sniegšanas prasībām.
2. Piedāvājuma izvērtēšanas kritērijs: Dalības nosacījumiem un Tehniskās specifikācijas (2.pielikums) prasībām atbilstošs piedāvājums ar viszemāko līgumcenu par iepirkuma priekšmetu kopumā.
3. Līguma izpildes laiks: Viens mēnesis pēc līguma noslēgšanas.
4. Izpildes vieta: Kalpaka bulvāris 12, Rīga, LV-1010.
5. Piedāvājumu iesniegšana: Tehniskais piedāvājums ar pieredzi apliecinošajiem dokumentiem jāiesniedz elektroniski, nosūtot uz e-pasta adresi: info@rop.lv līdz 2023. gada 28.septembra plkst.23:59.
6. Pretendentu atlasei ir jāiesniedz:
   1. aizpildīts un parakstīts Pieteikums (1.pielikums);
   2. Tehniskais piedāvājums (3.pielikums);
   3. vismaz viena atsauksmes vēstule no klienta, kuram Pretendents iepriekšējo 5 (piecu) gadu laikā (2018.,2019.,2020., 2021., 2022. un 2023. gadā līdz piedāvājuma iesniegšanas termiņam) sniedzis Dalības nosacījumu punktā 7.1. norādītajam līdzvērtīgu Mārketinga stratēģijas izstrādes pētnieciskās un stratēģiskās daļas eksperta konsultācijas pakalpojumu.
   4. Speciālista CV, kas apliecina Tehniskās specifikācijas prasību pieredzi, kā arī piesaistītā speciālista parakstīts apliecinājumi.
7. Dalības nosacījumi pretendentiem:
   1. Pretendentam ir pieredze Mārketinga stratēģijas izstrādes pētniecisko un konsultāciju pakalpojumu sniegšanā. Iepriekšējo 5 (piecu) gadu laikā (2018., 2019.,2020., 2021., 2022. un 2023. gadā līdz piedāvājuma iesniegšanas termiņam) a) klientam, kura vidējais gada neto finanšu apgrozījums iepriekšējos 3 (trīs) pārskata gados nav mazāks par 40 000 000 EUR (četrdesmit miljoni euro); b) klientam, kura darbība ir saistīta ar transporta un loģistikas nozari un/vai darbu starptautiskajos tirgos. Pretendents iepriekš minēto pieredzi var pierādīt ar viena vai vairāku līgumu ietvaros izpildītiem darbiem, norādot līguma apjomu un pasūtītāja kontaktinformāciju. Vienā līgumā jābūt gan prasībai a) gan b).
   2. Pretendentam iepirkuma līguma izpildē jāpiesaista - kvalificēts speciālists: stratēģiskais vadītājs, kurš atbilst šādām prasībām: a) kuram ir vismaz maģistra grāds starptautiskajā biznesā un/vai ekonomikā; b) kurš iepriekšējo 5 (piecu) gadu laikā (2018., 2019.,2020., 2021., 2022. un 2023. gadā līdz piedāvājuma iesniegšanas termiņam), ir sekmīgi sniedzis stratēģiskā vadītāja un stratēģiskā Konsultanta pakalpojumus vismaz viena transporta un loģistikas nozarē strādājoša uzņēmuma vadībai vai darbiniekiem.

7.3. Papildus Tehniskajam piedāvājumam pretendentam jāiesniedz kvalifikācijas apliecinājums, t.i., Speciālista CV, kas apliecina Dalības nosacījumu 7.2. punkta prasību izpildi, kā arī jāpievieno piesaistītā speciālista parakstīts apliecinājums.

7.4. Pretendentam nav Valsts ieņēmumu dienesta administrējamo nodokļu parāds, kas kopsummā pārsniedz 150 euro;

7.5. Nav pasludināts pretendenta maksātnespējas process, apturēta saimnieciskā darbība, vai pretendents tiek likvidēts;

7.6. Pretendents, tā darbinieks vai pretendenta piedāvājumā norādītā persona nav konsultējusi vai citādi bijusi iesaistīta iepirkuma dokumentu sagatavošanā.

**Adrese**

Kalpaka bulv. 12, Rīga

**Kontaktpersona**

Komercdarbības un klientu atbalsta speciāliste, Kristīne Kazāka

**Kontakttālrunis**

26724327

**Saziņas e-pasts**

kristine.kazaka@rop.lv